**STEAM tyrinėjimai Biržų “Saulės” gimnazijoje**

NVŠ keramikos būrelių “Molis ir žaidimai” bei “Molis ir žaidimai mažiesiems” dalyviai (1-8kl.) vasario 24d. ir 27d. lankėsi Biržų “Saulės” gimnazijoje, biologijos kabinete. Biologijos mokytoja Audronė Ulevičienė supažindino atvykusius mokinius su mikroskopų naudojimosi instrukcijomis, taip pat pravedė įtraukią pamokėlę su įvairiais stebėjimo objektais. Svarbiausias būrelio narių tikslas buvo stebėti ir išanalizuoti molio bei glazūrų struktūrą. Tačiau be galo įdomu buvo nagrinėti, atrasti ir tokius kaip stiklo, sniego, dantų pastos, samanų, pušies spyglio, tulpės žiedadulkių ar kambarinių gėlių lapų mikropasaulius. Atradimai pro didinamąjį mikroskopo stiklą mokinukams padarė didelį įspūdį bei praturtino smagiais įspūdžiais. Dėkojame mokytojai Audronei už įdomų užsiemimą bei suteiktą galimybę apsilankyti gimnazijos laboratorijoje.

Keramikos būrelio vadovė, laisvoji mokytoja Jūratė Pranciliauskienė





